อัพเดตสุด 15+1 ห้างร้านร่วมแสดงความอาลัย ปิดบริการ 26 ต.ค.
ช่วงต้นเดือนตุลาคมที่ผ่านมา มีข้อมูลว่า ห้างสรรพสินค้า ห้างร้าน ธนาคาร โรงหนัง จะปิดทำการ หรืองดให้บริการประชาชน ในวันที่ 26 ต.ค. 2560 เนื่องจากเป็นวันพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช แต่วันนี้มีอัพเดตเพิ่มเติม ห้างปิดอีกหลายแห่ง,ไทยรัฐออนไลน์, ขออัพเดตเพิ่มเติมสำหรับห้างสรรพสินค้า ศูนย์บริการเครือข่ายมือถือ ไปรษณีย์ ฯลฯ เพราะล่าสุดยังมีห้างสรรพสินค้า และสถานที่อีกหลายแห่งที่จะ งดให้บริการ ในวันที่ 26 ต.ค. เช่นเดียวกัน เพื่อเปิดโอกาสให้พนักงานได้ร่วมแสดงความอาลัย เดินทางไปถวายดอกไม้จันทน์แด่พ่อหลวง รัชกาลที่ 9 เป็นครั้งสุดท้าย,จะมีที่ไหนปิดเพิ่มเติมอีกบ้าง เรารวบรวมมาให้ดูอีกครั้ง ที่นี่,1. เซเว่น อีเลฟเว่น ปิดทั่วประเทศ,ร้านสะดวกซื้อ เซเว่น อีเลฟเว่น ประกาศปิดร้านทั่วประเทศเวลา 14.30-24.00 น. วันที่ 26 ต.ค. 2560 เพื่อให้พนักงานได้มีโอกาสร่วมแสดงความอาลัย และเดินทางไปร่วมพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช,2. กลุ่มเซ็นทรัล ปิดบริการ,เนื่องในโอกาสการพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อการร่วมหลอมดวงใจครั้งสำคัญ ในการแสดงพลังความจงรักภักดี และแสดงความอาลัย ด้วยสำนึกในพระมหากรุณาธิคุณหาที่สุดมิได้ และเปิดโอกาสให้พนักงานได้เข้าร่วมพิธีถวายดอกไม้จันทน์ โดยพร้อมเพรียงกันและทั่วถึง,ศูนย์การค้าและห้างสรรพสินค้าในเครือ กลุ่มเซ็นทรัล ทุกสาขาทั่วประเทศ ประกาศ ปิดให้บริการ ในวันพฤหัสบดีที่ 26 ต.ค. 2560 ตั้งแต่เวลา 15.00 น. เป็นต้นไป ยกเว้น ศูนย์การค้าเซ็นทรัลเวิลด์, เซน, ศูนย์การค้าเซ็นทรัลพลาซา พระราม 2 และโรบินสัน ไลฟ์สไตล์ศรีสมาน ทั้งนี้จะเปิดให้บริการตามปกติ ในวันศุกร์ที่ 27 ต.ค. 2560,นอกจากนี้ ทางกลุ่มเซ็นทรัลยังจัดให้มีสถานที่จัดซุ้มพิธีถวายดอกไม้จันทน์ เพื่อให้ประชาชนได้ถวายดอกไม้จันทน์ แด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ได้แก่ ,- ศูนย์การค้าเซ็นทรัลเวิลด์ ,- ศูนย์การค้าเซ็นทรัลพลาซา พระราม 2,- โรบินสัน ไลฟ์สไตล์ศรีสมาน,ข้อมูลเพิ่มเติม ติดต่อได้ที่ศูนย์บริการข้อมูล 0-2021-9999,3. อินเด็กซ์ ลิฟวิ่งมอลล์ ปิดบริการ,ห้างสรรพสินค้า อินเด็กซ์ ลิฟวิ่งมอลล์ แจ้งปิดให้บริการทุกสาขาทั่วประเทศ ในวันพฤหัสบดีที่ 26 ต.ค. 60 เวลา 14.00 น. เพื่อให้พนักงานได้มีโอกาสร่วมในงานพระราชพิธีฯ โดยจะเปิดบริการอีกครั้งในวันถัดไป ตามเวลาปกติ,4. บิ๊กซี ปิดบริการชั่วคราว ทุกสาขา,กลุ่มบิ๊กซี น้อมสำนึกในพระมหากรุณาธิคุณอันหาที่สุดมิได้ จึงขอปิดให้บริการบิ๊กซีทุกสาขาชั่วคราว ในวันที่ 26 ตุลาคม 2560 ตั้งแต่ 15.00 น. เป็นต้นไป เพื่อให้พนักงานเข้าร่วมแสดงความอาลัย,ในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร,และจะเปิดให้บริการตามปกติ ในวันที่ 27 ตุลาคม 2560 ตามเวลาทำการของแต่ละสาขา (มินิ บิ๊กซี จะปิดบริการชั่วคราวระหว่างเวลา 15.00 – 24.00 น.),นอกจากนี้ บิ๊กซียังให้บริการรถ รับ-ส่ง เพื่ออำนวยความสะดวกให้แก่ประชาชนรวมถึงพนักงานบิ๊กซีทุกคน เพื่อเดินทางไปยังพระเมรุมาศจำลอง และจุดถวายดอกไม้จันทน์บริเวณใกล้เคียง ในวันที่ 26 ตุลาคม 2560 ตั้งแต่เวลา 9.00-15.00 น.,5. แม็คโคร ปิดบริการทุกสาขา,แม็คโคร ขอแจ้งปิดบริการทุกสาขา ทั่วประเทศ เพื่อให้พนักงานได้มีส่วนร่วมในการแสดงความอาลัยและความจงรักภักดีแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร,6. โลตัส ปิดชั่วคราวทุกสาขา,ห้างสรรพสินค้าเทสโก้ โลตัส ก็มีประกาศหยุด 1 วันเช่นกัน คือ วันที่ 26 ตุลาคม 2560 เทสโก้ โลตัส ทั้ง 1,900 สาขาทั่วประเทศไทย จะปิดให้บริการตั้งแต่เวลา 14.00 น. เพื่อให้พนักงานกว่า 63,000 คน ได้มีโอกาสร่วมแสดงความอาลัยถวายแด่ พระบาทสมเด็จพระปรมินทรมหาภูมิพลอดุลยเดช ในพระราชพิธีถวายพระเพลิงพระบรมศพ,ให้พนักงานเทสโก้ โลตัสทุกคน ได้มีโอกาสร่วมถวายดอกไม้จันทน์ ร่วมเป็นจิตอาสาภายในชุมชน และรับชมการถ่ายทอดสดพระราชพิธีถวายพระเพลิงพระบรมศพ,ทั้งนี้ ห้างเทสโก้ โลตัส จะกลับมาเปิดให้บริการตามปกติในวันที่ 27 ตุลาคม 2560 สำหรับสาขาใหญ่จะเปิดให้บริการตามเวลาปกติ ส่วนโลตัส เอ็กซ์เพรส จะเริ่มเปิดให้บริการเวลา 06.00 น.,7. โฮมโปร ปิดให้บริการทุกสาขา,เนื่องในวันพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร เพื่อการแสดงพลังความจงรักภักดี และแสดงความอาลัย ด้วยสำนึกในพระมหากรุณาธิคุณหาที่สุดมิได้ และเปิดโอกาสให้พนักงานได้เข้าร่วมพิธีถวายดอกไม้จันทน์ โดยพร้อมเพรียงกัน ,โฮมโปร ทุกสาขาทั่วประเทศ ประกาศปิดให้บริการ ในวันพฤหัสบดีที่ 26 ต.ค. 60 ตั้งแต่เวลา 15:00 น. เป็นต้นไป (ยกเว้น สาขาที่อยู่ในศูนย์การค้าจะปิดให้บริการ ตามเวลาของแต่ละศูนย์การค้า) ,ทั้งนี้ จะเปิดให้บริการตามปกติ ในวันศุกร์ที่ 27 ต.ค. 2560,8. สยามนิรมิตกรุงเทพฯ และภูเก็ต ประกาศหยุด,สยามนิรมิต กรุงเทพฯ และภูเก็ต ประกาศหยุด 1 วัน ในวันพฤหัสบดีที่ 26 ตุลาคม 2560 เนื่องจากเป็นวันพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช และจะเปิดให้บริการปกติในวันศุกร์ที่ 27 ตุลาคม 2560 สอบถามรายละเอียดเพิ่มเติมได้ที่ สยามนิรมิต กรุงเทพฯ หรือภูเก็ต 0 2649 9222, 0 7633 5000 www.siamniramit.com หรือ https://www.facebook.com/adminsiamniramit/,Siam Niramit Bangkok and Phuket will be closed on Thursday 26th October 2017, the day of the Royal Cremation Ceremony.,9. ดีแทค ปิดบริการ,ประกาศ ในวันที่ 26 ต.ค. 2560 ศูนย์บริการดีแทค จะปิดให้บริการเวลา 15.00 น. เพื่อเปิดโอกาสให้พนักงานได้มีส่วนร่วมในการแสดงความอาลัยถวายแด่ พระบาทสมเด็จพระปรมินทรมหาภูมิพลอดุลยเดช โดยจะเปิดให้บริการตามเวลาปกติ ในวันที่ 27 ต.ค. 2560,ทั้งนี้ หากลูกค้าต้องการรับบริการจากดีแทค สามารถใช้บริการจากช่องทางแอปพลิเคชัน dtac app, Facebook dtac, LINE dtac และ ,www.dtac.co.th,10. เอไอเอสและเทเลวิซ ปิดทุกสาขา,ร้านเอไอเอสและเทเลวิซ ขอแจ้งปิดให้บริการทุกสาขา ทั่วประเทศ ในวันพฤหัสบดี ที่ 26 ตุลาคม 2560 เพื่อให้พนักงานทุกคนได้แสดงความจงรักภักดี และมีโอกาสเข้าร่วมพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร โดยจะเปิดให้บริการตามเวลาปกติ ในวันศุกร์ที่ 27 ตุลาคม 2560,11. ทรูช็อป ปิดบริการ,ร้านทรูช็อปและทรูสเฟียร์ ขอปิดให้บริการ เพื่อให้พนักงานได้มีส่วนร่วมแสดงความอาลัยถวายแด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ในวันที่ 26 ตุลาคม 2560 ตั้งแต่เวลา 15.00 น. เป็นต้นไป,12. ไปรษณีย์ไทย ปิดบริการ,ในวันที่ 26 ตุลาคม 2560 ไปรษณีย์ไทย ปิดให้บริการทุกแห่งทั่วประเทศ เพื่อให้พนักงาน ลูกจ้างทุกคน ได้เข้าร่วมพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร และได้ร่วมเป็นจิตอาสาในชุมชน สอบถามเพิ่มเติม โทร. 1545,13. อิเซตัน ประกาศปิด 1 วัน ,ห้างสรรพสินค้าอิเซตัน ประกาศแจ้งปิดบริการวันพฤหัสบดีที่ 26 ตุลาคม 2560 เป็นเวลา 1 วัน เนื่องในพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช,ISETAN Store-Close Announcement on October 26th, 2017 Isetan will close for the Royal Cremation Ceremony for His Majesty King Bhumibol Adulyadej.,臨時休業のお知らせ プミポン前国王陛下に哀悼の意を表し、2017年10月26日（木）は臨時休業致します。,14. เมเจอร์ ซีนีเพล็กซ์ ปิด 1 วัน ,โรงภาพยนตร์ในเครือ เมเจอร์ ซีนีเพล็กซ์ กรุ้ป ทุกสาขา จะงดให้บริการในวันพฤหัสบดีที่ 26 ตุลาคม พ.ศ. 2560 เพื่อเปิดโอกาสให้พนักงานทั่วประเทศ 119 สาขา ร่วมแสดงความอาลัย เนื่องในงานพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช บรมนาถบพิตร และสำนึกในพระมหากรุณาธิคุณเป็นล้นพ้นอันหาที่สุดมิได้,ทั้งนี้ โรงภาพยนตร์ในเครือ เมเจอร์ ซีนีเพล็กซ์ กรุ้ป ทุกสาขา ทั่วประเทศ จะกลับมาเปิดให้บริการตามปกติอีกครั้งในวันศุกร์ที่ 27 ตุลาคม พ.ศ. 2560 ขออภัยในความไม่สะดวก มา ณ โอกาสนี้  บริษัท เมเจอร์ ซีนีเพล็กซ์ กรุ้ป จำกัด (มหาชน) และบริษัทในเครือฯ,15. อิเกีย ปิดบริการชั่วคราว,อิเกียขอแจ้งปิดให้บริการชั่วคราวในวันที่ 26 ตุลาคม 2560 ตั้งแต่เวลา 15.00 น. เพื่อเปิดให้พนักงานมีโอกาสร่วมแสดงความอาลัย และร่วมพระราชพิธีถวายพระเพลิงพระบรมศพ จะเปิดให้บริการตามปกติในวันที่ 27 ตุลาคม 2560,16. เดอะมอลล์ หยุดบริการทุกสาขา,เดอะมอลล์ กรุ๊ป ประกาศหยุดให้บริการ ทุกสาขาทั่วประเทศ ในวันที่ 26 ตุลาคม 2560 ตั้งแต่เวลา 15.00 น. เป็นต้นไป โดยจะเปิดให้บริการอีกครั้งวันที่ 17 ตุลาคม 2560 ในเวลาปกติ,และขอเชิญทุกท่านร่วมถวายดอกไม้จันทน์เพื่อน้อมรำลึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช ศูนย์การค้าและห้างสรรพสินค้าเดอะมอลล์ ทุกสาขา จัดรถบริการรับส่ง ไปยังจุดถวายดอกไม้จันทน์ 7 เส้นทาง เวลา 08.00-23.00 น. และบริการจอดรถฟรี ตั้งแต่เวลา 06.00-24.00 น.
ช่วงต้นเดือนตุลาคมที่ผ่านมา มีข้อมูลว่า ห้างสรรพสินค้า ห้างร้าน ธนาคาร โรงหนัง จะปิดทำการ หรืองดให้บริการประชาชน ในวันที่ 26 ต.ค. 2560 เนื่องจากเป็นวันพระราชพิธีถวายพระเพลิงพระบรมศพ วันนี้มีอัพเดตเพิ่มเติมห้างปิดอีกหลายแห่ง
พระราชพิธีถวายพระเพลิงพระบรมศพ,รัชกาลที่9,ห้างปิดทำการ,ห้างปิด 26 ต.ค. 2560,ร่วมถวายดอกไม้จันทน์ สนามหลวง